**Doložka**

**vybraných vplyvov**

**A.1. Názov materiálu:**

Návrh novely zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa mení a dopĺňa zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov.

**A.2. Vplyvy:**

|  |  |  |  |
| --- | --- | --- | --- |
|  | Pozitívne | Žiadne | Negatívne |
| 1. Vplyvy na rozpočet verejnej správy | x |  |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  |  |
| 3. Sociálne vplyvy |  |  |  |
| – vplyvy na hospodárenie obyvateľstva, | x |  |  |
| – sociálnu exklúziu, |  | x |  |
| – rovnosť príležitostí a rodovú rovnosť a vplyvy na zamestnanosť | x |  |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3. Poznámky**

1. Vplyvy na rozpočet verejnej správy

Predložený návrh novely zákona, ktorým sa mení a dopĺňa zákon č. 311/2001 Z. z. Zákonník práce v znení neskorších predpisov a ktorým sa mení a dopĺňa zákon č. 400/2009 Z. z. o štátnej službe a o zmene a doplnení niektorých zákonov v znení neskorších predpisov bude mať pozitívny vplyv na rozpočet verejnej správy.

Sociálna poisťovňa by prijatím zákona šetrila na nákladoch vynaložených na výplatu dávok v nezamestnanosti. Pri výpočte úspor vychádzame z údajov Sociálnej poisťovne, podľa ktorých v roku 2012 bolo zamestnaných 59 001 starobných dôchodcov, ktorí zároveň poberali aj starobný dôchodok. Príjmy Sociálnej poisťovne by zostali zachované, lebo nedochádza k strate pracovných miest, len k ich obsadeniu z radov uchádzačov o zamestnanie.

Tabuľka úspor

|  |  |  |  |  |  |
| --- | --- | --- | --- | --- | --- |
| **Úspora verejných financií pri obsadení disponibilných uchádzačov o zamestnanie na uvoľnené pracovné miesta.** | | | | | |
| **Uvoľnené prac. miesta z  počtu 59 001** | | 11 800  (20%) | 23 600  (40%) | 35 400  (60%) | 59 001  (100%) |
| **Suma ušetrená na DvN/ROK** | 44 179 200 € | | 88 358 400 € | 132 537 600 € | 220 899 744 € |

1. Vplyvy na podnikateľské prostredie – návrh zákona má pozitívny vplyv na podnikateľské prostredie.

1. Sociálne vplyvy – návrh zákona má pozitívne sociálne vplyvy na hospodárenie obyvateľstva, zamestnanosť rovnosť príležitostí a rodovú rovnosť. Návrh zákona bude mať neutrálny vplyv na sociálnu exklúziu.

**A.4. Alternatívne riešenia**

Neuvažovalo sa s alternatívnymi riešeniami.

**A.5. Stanovisko gestorov**

Bezpredmetné